open-index/open-wikipedia-markdown huggingface dataset:
Τατιάνα Γκολίκοβα

Η ***Τατιάνα Αλεξέβνα Γκολίκοβα*** (Ρωσικά: Татьяна Алексеевна Голикова, γεννημένη στις 9 Φεβρουαρίου 1966) είναι Ρωσίδα πολιτικός και οικονομολόγος που υπηρετεί ως Αντιπρόεδρος της κυβέρνησης της Ρωσίας με αρμοδιότητες την Κοινωνική Πολιτική, την Εργασία, την Υγεία και τις Συντάξεις από το 2018.

Από το 2007 έως το 2012, υπηρέτησε ως Υπουργός Υγείας και Κοινωνικής Ανάπτυξης  και πρόεδρος του Επιμελητηρίου Λογαριασμών της Ρωσίας από το 2013 έως το 2018.

## Πρώτα χρόνια
Η Γκολίκοβα γεννήθηκε στις 9 Φεβρουαρίου 1966 σε μια μεσοαστική σοβιετική οικογένεια που κατοικούσε στο χωριό Μιτίτσκι στην περιοχή της Μόσχας. Ο πατέρας της εργαζόταν σε ένα εργοστάσιο και η μητέρα της ήταν έμπορος. Μετά την αποφοίτησή της από το γυμνάσιο,  συνέχισε τις σπουδές της στο Ινστιτούτο Εθνικής Οικονομίας του Πλεχάνοφ, συμμετέχοντας στην σχολή της οικονομίας της εργασίας. Έχοντας λάβει το δίπλωμα της, γίνεται ερευνήτρια σε ένα από τα ανώτερα εκπαιδευτικά ιδρύματα της Σοβιετικής Κρατικής Επιτροπής Εργασίας.

## Καριέρα
Η Γκολίκοβα ήταν οικονομολόγος στο Τμήμα Κρατικών Προϋπολογισμών στο Υπουργείο Οικονομικών από το 1990 έως το 1992. Μετατέθηκε στη θέση της Επικεφαλής Οικονομολόγου στο Τμήμα Κρατικών Προϋπολογισμών στο Υπουργείο Οικονομικών από το 1992 έως το 1995 και ύστερα έγινε Αναπληρώτρια Προϊστάμενη του Τμήματος Προϋπολογισμού στο Υπουργείο Οικονομικών από το 1995 έως το 1998. Από τον Απρίλιο έως τον Αύγουστο του 1998, κατείχε τη θέση της Προϊσταμένης του Τμήματος Προϋπολογισμού του Υπουργείου Οικονομικών, πριν γίνει Διευθύντρια του Τμήματος Πολιτικής Προϋπολογισμού από τον Αύγουστο του 1998 έως τον Ιούλιο του 1999. Διετέλεσε αναπληρώτρια Υπουργός Οικονομικών από τον Ιούλιο 1999 έως το 2002 και τον Πρώτη Υφυπουργός Οικονομικών από το 2002 έως το 2004. Από το 2004 έως τον Σεπτέμβριο του 2007 υπήρξε Αναπληρώτρια Υπουργός Οικονομικών.

## Αντιπρόεδρος της κυβέρνησης
Στις 18 Μαΐου 2018, η Γκολίκοβα διορίστηκε Αντιπρόεδρος της Κυβέρνησης στο Δεύτερο Υπουργικό Συμβούλιο του Ντμίτρι Μεντβέντεφ. Στις 21 Ιανουαρίου 2020, διατήρησε τη θέση της στο Υπουργικό Συμβούλιο του Μιχαήλ Μισούστιν.

## Προσωπική ζωή
Η Γκολίκοβα είναι παντρεμένη με τον Βίκτορ Κριστένκο, τον πρώην Υπουργό Βιομηχανίας και Εμπορίου. Παντρεύτηκαν το 2003. Είναι ευρέως γνωστή με το ψευδώνυμο "Miss Budget". Έχει τιμηθεί με διάφορα βραβεία, όπως με το Τάγμα της Τιμής (Φεβρουάριος 2006) και το μετάλλιο της Τάξης για Αξία στην Πατρίδα, πρώτο και δεύτερο βαθμό (2001) και (2004 ) και με την Τάξη της Αξίας στην Πατρίδα, τέταρτο βαθμό (2008).

## Ισχυρισμοί διαφθοράς
Η Γκολίκοβα κατηγορείται ευρέως για διαφθορά από αρκετά ρωσικά μέσα ενημέρωσης, κυρίως για τις φερόμενες συνδέσεις της με την εταιρεία Pharmstandard, η οποία είναι παραγωγός του υποτιθέμενου φαρμάκου Arbidol. Μετά από αυτούς τους ισχυρισμούς απέκτησε το παρατσούκλι «Κυρία Arbidol».

## Παραπομπές

## Εξωτερικοί σύνδεσμοι

*Russia Profile's Golikova Biography

Κατηγορία:Ρωσίδες πολιτικοί
Κατηγορία:Ρώσοι οικονομολόγοι
Βίλλα Παρίζιο

Η **Βίλλα Παρίζιο** () είναι έπαυλη στη Λίτζα της Μάλτας. Χτίστηκε τον 16ο αιώνα από την οικογένεια Μουσκάτι και τελικά πέρασε στα χέρια των οικογενειών Παρίζιο Μουσκάτι, ντε Πίρο και Στρίκλαντ. Αυτή τη στιγμή είναι η έδρα του Ιδρύματος Στρικλαντ (Strickland), και επίσης το σπίτι του Ρόμπερτ Χόρνιολντ-Στρίκλαντ και της οικογένειάς του. Η Μέιμπελ Στρίκλαντ αγόρασε τη Βίλα Παρίζιο το 1943. Ενώ ίδρυσε το Ίδρυμα Στρίκλαντ για την ίδια και τους κληρονόμους της, άφησε επίσης μια ρήτρα ότι η έδρα του Ιδρύματός της θα μπορούσε να μεταφερθεί σε οποιοδήποτε άλλο μέρος στη Μάλτα.

## Ιστορία
Η Βίλα Παρίζιο πιστεύεται ότι χτίστηκε κατά τον 16ο αιώνα ως θερινή κατοικία της οικογένειας Μουσκάτι. Η πρώτη αναφορά στο κτίριο χρονολογείται από το 1567. Το 1797, κληρονομήθηκε από τον Πάολο Παρίζιο Μουσκάτι και μεταβιβάστηκε στη σύζυγό του Αντονία Μουσκάτι Ζάρα μετά το θάνατό του το 1841. Η βίλα αγοράστηκε από την Λαίδη Μάργκαρετ Στρίκλαντ, σύζυγο του Λόρδου Στρίκλαντ το 1938.

Στη συνέχεια, η βίλα αγοράστηκε το 1943 από τη Μέιμπελ Στρίκλαντ, η οποία έζησε εκεί μέχρι το θάνατό της το 1988. Είναι τώρα η έδρα του *Ιδρύματος Στρίκλαντ* (), ένα ίδρυμα που ιδρύθηκε από τη Μέιμπελ το 1979. Η Μέιμπελ ίδρυσε την ημερήσια εφημερίδα *[[Times of Malta]]* (η οποία αποτελεί την παλαιότερη καθημερινή εφημερίδα που εξακολουθεί να κυκλοφορεί ως σήμερα στη Μάλτα) με τον πατέρα της, Λόρδο Στρίκλαντ, το 1935.

Η ιδιοκτησία της βίλας αμφισβητείται επί του παρόντος μεταξύ του *The Strickland Foundation* και του Ρόμπερτ Χόρνιολντ-Στρίκλαντ, του μοναδικού κληρονόμου της Μέιμπελ Στρίκλαντ.

## Kήποι
Η βίλα έχει τους δικούς της κήπους, οι οποίοι περιέχουν έναν αριθμό πορτοκαλιών και ελαιόδεντρων.

Το 2012, σύμφωνα με την ειδησεογραφική ιστοσελίδα *Gozo News,* «Για να συμβαδίσει με την παράδοση των Χριστουγέννων, o Ανώτατος Επίτροπος της Μάλτας στο Ηνωμένο Βασίλειο έστειλε ένα κουτί με πορτοκάλια της Μάλτας ως χριστουγεννιάτικο δώρο στην Αυτού Μεγαλειότης στο Ανάκτορο του Μπάκιγχαμ. Φέτος, έξι δωδεκάδες πορτοκάλια, τα οποία προέρχονταν από τους κήπους της πρώην κατοικίας στη Λίτζα «Βίλα Παρίζιο» της Μέιμπελ Στρίκλαντ, παρουσιάστηκαν σε ένα χειροποίητο ξύλινο κιβώτιο που φτιάχτηκε σκόπιμα στη Μάλτα για αυτή την περίσταση.».

## Παραπομπές



## Δείτε επίσης

* Παλάτσο Παρίζιο (Βαλέτα)

Κατηγορία:Κτίρια και κατασκευές στη Μάλτα
Peaky Blinders (αποσαφήνιση)

Ο όρος **Peaky Blinders** μπορεί να αναφέρεται:

*Peaky Blinders, στη συμμορία που έδρασε στο Μπέρμιγχαμ από τη δεκαετία του 1880 μέχρι τη δεκαετία του 1910.
*Peaky Blinders (τηλεοπτική σειρά), στην τηλεοπτική σειρά του BBC, η οποία βασίστηκε ελαφρώς στην αντίστοιχη συμμορία.
Xcas

Το **Xcas** είναι ένα ελεύθερο, ανοιχτού κώδικα σύστημα άλγεβρας υπολογιστών (CAS) για Microsoft Windows, Apple macOS και Linux. Το Xcas είναι γραμμένο σε C++.

Το Xcas κυκλοφόρησε από τον Bernard Parisse το έτος 2000.

## Δυνατότητες
Ακολουθεί μία μικρή λίστα των δυνατοτήτων του:

* Μπορεί να χρησιμοποιηθεί ως λογιστικό φύλλο,
* Για υπολογιστική άλγεβρα,
* Για Ευκλείδεια γεωμετρία στο επίπεδο και στον χώρο
* Για στατιστική και παλινδρόμηση (εκθετική, γραμμική, λογαριθμική, λογιστική, πολυωνυμική, δυναμική)
* Για προγραμματισμό,
* Για επίλυση εξισώσεων στους μιγαδικούς,
* Για επίλυση τριγωνομετρικών εξισώσεων,
* Για επίλυση διαφορικών εξισώσεων,
* Για τον σχεδιασμό της γαφικής παράστασης συναρτήσεων,
* Για τον υπολογισμό της παραγώγου μίας συνάρτησης
* Για την ολοκλήρωση μίας συνάρτησης
* Για τον υπολογισμό εμβαδού και ολολκηρωμάτων,
Μερικά παραδείγματα εντολών Xcas:
* Υπολογισμός μικτών κλασμάτων: `propfrac(42/15)` δίνει 2 + \tfrac{4}{5}
* Υπολογισμός τετραγωνικής ρίζας: `sqrt(4)` δίνει 2
* Γράφημα συνάρτησης: `plot(function)` (για παράδειγμα, `plot(3 * x^2 - 5)` δίνει το γράφημα της συνάρτησης y=3x^2-5.
* Για υπολογισμό του μέσου όρου: `mean([3, 4, 2])` δίνει 3
* Για υπολογισμό της διακύμανσης: `variance([3, 4, 2])` δίνει 
* Για υπολογισμό της τυπικής απόκλισης: `stddev([3, 4, 2])` δίνει 
* Για υπολογισμό της ορίζουσας ενός πίνακα:  δίνει -2
* Για υπολογισμό των τοπικών ακρότατων μίας συνάρτησης: `extrema(-2*cos(x)-cos(x)^2,x)` is [0, π]
* Για υπολογισμό του εξωτερικού γινομένου δύο διανυσμάτων: `cross([1, 2, 3], [4, 3, 2])` δίνει 
* Για υπολογισμό του πλήθους των μεταθέσεων: `nPr()`
* Για υπολογισμό του διωνυμικών συντελεστών: `nCr()`
* Για επίλυση μίας εξίσωσης: `solve(equation,x)`
* Για παραγοντοποίηση πολυωνύμων: `factor(polynomial,x)` ή `cfactor(polynomial,x)`
* Για διαφοροποίηση μίας συνάρτησης: `diff(function,x)`
* Για ολοκλήρωση μίας συνάρτησης: `int(function,x)`
* Για υπολογισμό ενός ολοκληρώματος μίας συνάρτησης (το εμβαδόν κάτω από μία καμπύλη): `int(function,x,lowerlimit,upperlimit)`

## Παραπομπές


## Εξωτερικοί σύνδεσμοι

* http://www-fourier.ujf-grenoble.fr/~parisse/giac.html
* http://www-fourier.ujf-grenoble.fr/~parisse/giac/cascmd_en.pdf

Κατηγορία:Λογισμικό μαθηματικών
Κατηγορία:Ελεύθερο λογισμικό
Bösendorfer

Η **L. Bösendorfer Klavierfabrik GmbH**, ευρύτερα γνωστή ως **Bösendorfer**, είναι αυστριακή εταιρεία κατασκευής πιάνων και από το 2008 αποτελεί θυγατρική της Yamaha Corporation. Η εταιρεία έχει ξεχωρίσει μεταξύ άλλων, καθώς κατασκευάζει μοντέλα με 92 και 97 νότες στο πληκτρολόγιο του οργάνου σε αντίθεση με τις άλλες που έχουν τυπικά 88 και χρησιμοποιεί 3 χορδές ανά νότα. Η Bösendorfer μαζί  με τις εταιρείες Steinway, C. Bechstein και Blüthner αναφέρονται συχνά ως οι τέσσερις μεγαλύτερες εταιρείες () στην κατασκευή πιάνων.

## Ιστορία
αριστερά|μικρογραφία|Ο ιδρυτής της Bosendorfer, Ίγκνατς Μπεζεντόρφερ.
αριστερά|μικρογραφία|Ο Λούντβιχ Μπεζεντόρφερ.
μικρογραφία|Παράσταση στην αίθουσα Μπεζεντόρφερ, η οποία σταμάτησε να λειτουργεί το 1913.
Η Bösendorfer είναι μία εκ των παλαιοτέρων εταιρειών κατασκευής πιάνων και ιδρύθηκε στις 25 Ιουλίου του 1828 στη Βιέννη από τον Ίγκνατς Μπεζεντόρφερ, ενώ έχει αποκτήσει φήμη στην παραγωγή μουσικών οργάνων υψηλών προδιαγραφών.

Το 1830, η αυστριακή αυτοκρατορία έδωσε στην εταιρεία το δικαίωμα να είναι ο επίσημος κατασκευαστής πιάνων της.

Έπειτα από το θάνατο του Μπεζεντόρφερ το 1859, ο γιος του, Λούντβιχ, απέκτησε την πλήρη διαχείριση της εταιρείας, η οποία εκείνη την περίοδο είχε αξία 145.000 φιορινιών, λειτουργώντας σε νεοαποκτηθείσες εγκαταστάσεις από το 1860.

Το διάστημα 1872 μέχρι και το κλείσιμό της το 1913, η Αίθουσα Μπεζεντόρφερ που βρισκόταν στο Παλάτι του Λίχτενσταϊν ήταν μία από τις κορυφαίες αίθουσες συναυλιών στη Βιέννη.

Την 1η Μαρτίου του 1909, ο Καρλ Χότερστρασερ αγόρασε την εταιρεία από τον Μπεζεντόρφερ και τον διαδέχτηκαν οι γιοι του Αλεξάντερ και Βόλφγκανγκ το 1931.

Το 1966, η Jasper Corporation, η οποία μετονομάστηκε αργότερα σε Kimball International, μητρική εταιρεία της Kimball Pianos, ανέλαβε τον έλεγχο της Bösendorfer.

## Παραπομπές


## Εξωτερικοί σύνδεσμοι

* 

Κατηγορία:Κατασκευαστικές εταιρείες της Αυστρίας
Ευραφρικανικός διασυνδετήριος αγωγός

O ** Ευραφρικανικός διασυνδετήριος αγωγός** (*EuroAfrica Interconnector*) είναι διασυνδετήρας HVDC και υποβρύχιο καλώδιο τροφοδοσίας μεταξύ των δικτύων Ελλάδας, Κύπρου και Αιγύπτου. 

Ο αγωγός θα διασυνδέει την Αφρική και την Ευρώπη συνδέοντας την Δαμιέτη με την Κοφίνου και αυτή με το Ηράκλειο. Θα έχει χωρητικότητα για μετάδοση 2.000 μεγαβάτ ηλεκτρικής ενέργειας προς οποιαδήποτε κατεύθυνση. Η ετήσια χωρητικότητα μετάδοσης θα είναι 17,5 TWh, πολύ περισσότερο από την ετήσια παραγωγή των σταθμών παραγωγής ηλεκτρικού ρεύματος του Φράγματος του Ασουάν.   left|thumb|250px|Ο Νίκος Δένδιας υποδέχεται τον Πρόεδρο Αλ Σίσι στην Αθήνα
Ο Πρόεδρος της Αιγύπτου Αμπντέλ Φατάχ αλ Σίσι, Πρόεδρος της Κύπρου Νίκος Αναστασιάδης και πρωθυπουργός της Ελλάδας Κυριάκος Μητσοτάκης, εξέδωσαν κοινή δήλωση στο τέλος της 7ης Τριμερούς Συνόδου Κορυφής, που πραγματοποιήθηκε στο Κάιρο στις 8 Οκτωβρίου 2019, στην οποία εξέφρασαν την επιθυμία τους να συνεχίσουν να ενισχύουν τη συνεργασία τους σε θέματα ενέργειας.  Συγκεκριμένα, η κοινή δήλωση των τριών ηγετών δήλωσε ότι αναγνώρισαν τη σημασία δημιουργίας ηλεκτρικού δικτύου μεταξύ της Αιγύπτου, της Κύπρου και της Ελλάδας, βασιζόμενοι στη συμφωνία-πλαίσιο μεταξύ της Αιγυπτιακής Εταιρείας Ηλεκτρισμού και της Εταιρείας διασύνδεσης Euro Africa στις 22 Μαΐου 2019. Το τμήμα Δαμιέτη  Αλαμινός θα είναι έτοιμο τον Δεκέμβριο του 2022, ενώ το τμήμα Αλαμινός  Φόδελε τον Δεκέμβριο του 2023. Την 19η Οκτωβρίου 2021 οι τρεις ηγέτες υπέγραψαν μνημόνιο για την τοποθέτηση του καλωδίου. Στις 25 Νοεμβρίου 2021 οι δύο χώρες υπέγραψαν στο Κάιρο το σχετικό μνημόνιο κατανόησης για την δημιουργία του καλωδίου.
## Δείτε επίσης
* Ευρασιατικός διασυνδετήριος αγωγός
## Παραπομπές


Κατηγορία:Ελληνοκυπριακές σχέσεις
Κατηγορία:Διμερείς σχέσεις της Ελλάδας
Κατηγορία:Αγωγοί μεταφοράς της Ελλάδας
Πρινς Ρούπερτ (Βρετανική Κολομβία)

Το **Πρινς Ρούπερτ** (αγγλικά Prince Rupert) είναι πόλη λιμάνι στην επαρχία της Βρετανικής Κολομβίας του Καναδά. Βρίσκεται στο νησί Κάιεν κοντά στη στενή λωρίδα γης της Αλάσκας. Η πόλη αυτή αποτελεί κόμβο χερσαίων, αεροπορικών και θαλάσσιων μεταφορών στη Βόρεια Ακτή της Βρετανικής Κολομβίας και έχει πληθυσμό 12.220 κατοίκους από το 2016.

## Γεωγραφία
Το Πρινς Ρούπερτ βρίσκεται στο νησί Κάιεν (περίπου 770 χλμ. βορειοδυτικά του Βανκούβερ), ακριβώς βόρεια από τις εκβολές του ποταμού Σκήνα και συνδέεται με μια μικρή γέφυρα με την ηπειρωτική χώρα. Η πόλη βρίσκεται κατά μήκος της βορειοδυτικής ακτής του νησιού, μπροστά στο λιμάνι του Πρινς Ρούπερτ.

Στο δευτερεύον δυτικό άκρο του Υπερκαναδικού Αυτοκινητοδρόμου 16 (ο αυτοκινητόδρομος Γέλοουχεντ), το Πρινς Ρούπερτ βρίσκεται περίπου 16 χλμ. δυτικά του Πορτ Έντουαρντ, 144 χιλιόμετρα δυτικά του Τέρρας και 715 χλμ. δυτικά του Πρινς Τζορτζ.

## Παραπομπές


Κατηγορία:Πόλεις της Βρετανικής Κολομβίας
Σετομάα

μικρογραφία|Η σημαία της Σετομάα.
Η **Σετομάα** (μετάφραση: Γη των Σέτο, , , σέτο: *Setomaa*) είναι περιοχή της Εσθονίας, η οποία βρίσκεται νότια της Λίμνης Πέιπους, η οποία κατοικείται από τους Σέτο, μια εθνότητα που παρουσιάζει μεγάλη συγγένεια με τους Εσθονούς. Οι Σέτο είναι κατά κύριο λόγο Χριστιανοί Ορθόδοξοι και είναι φιννοουγγρικής καταγωγής, όπως και η Εσθονία.

Η διάλεκτος Σέτο είναι μια παραλλαγή της νότιας εσθονικής διαλέκτου. Η ιστορική έκταση της Σετομάα καταλαμβάνουν εδάφη που ανήκουν σήμερα τόσο στην Εσθονία όσο και στη Ρωσία. Η εσθονική Σετομάα αποτελείται προς το παρόν από εδάφη της επαρχίας Βόρου τα οποία βρίσκονται στη νοτιοανατολική Εσθονία και συνορεύουν με τη Ρωσία. Το Πετσέρι (το οποίο στα ρωσικά λέγεται Πετσόρι) είναι το ιστορικό και πολιτιστικό κέντρο των Σέτο.

## Τρέχουσα υποδιαίρεση
Το εσθονικό τμήμα της Σετομάα αποτελείται από τις παρακάτω διοικητικές μονάδες:

* Εντός της επαρχίας Βορουμάα:
** ενορία Σετομάα (δήμος)
Σύμφωνα με αποτελέσματα της εσθονικής διοικητικής μεταρρύθμισης του 2017 συνέχισε να υπάρχει η ενορία Σετομάα.

Το ρωσικό τμήμα της Σετομάα αποτελείται από την επαρχία Πετσόρσκι, η οποία αποτελεί τμήμα της περιφέρειας Πσκοφ. Μεταξύ των ετών 1918 και 1944, η περιοχή ήταν μια επαρχία της Εσθονίας, η επαρχία Πετσέρι. Το 1944 σχεδόν ολόκληρο το έδαφος της επαρχίας εκχωρήθηκε στη Ρωσία με απόφαση των σοβιετικών αρχών, όπως και κάποια εσθονική εδάφη ανατολικά της Νάρβας.

Μετά την επανάκτηση της εσθονικής ανεξαρτησίας από τη Σοβιετική Ένωση το 1991, προέκυψε μια εδαφική διαφορά ανάμεσα στην Εσθονία και τη Ρωσία σχετικά με την κυριότητα αυτής της περιοχής. Το 1995 έληξε αυτή η διαφορά, καθώς η Εσθονία απέσυρε τις διεκδικήσεις της στην περιοχή.

## Σύμβολα
Η σημαία της εσθονικής Σετομάα (και σημαία των Σέτο) έχει τη μορφή του σκανδιναβικού σταυρού. Το περίγραμμα είναι λευκό, ενώ εντός κόκκινων, λευκών και μπλε εναλλασσόμενων ριγών υπάρχει ένα εναλλασσόμενο μοτίβο, το οποίο προφανώς εκπροσωπεί την παράδοση των Σέτο.

## Παραπομπές


Κατηγορία:Γεωγραφία της Εσθονίας
Γιανισκάρι Αχαΐας

Το **Γιανισκάρι** ή **Γιαννισκάρι** είναι δημοφιλής μικρή αμμουδερή παραλία της Δυτικής Αχαΐας σε πολύ μικρό ορμίσκο νοτίως του ακρωτηρίου Άραξος. Βρίσκεται στο Ιόνιο Πέλαγος, στο βόρειο τμήμα του Κυλλήνιου κόλπου, και σε απομονωμένη τοποθεσία εντός της Ζώνης Α΄ του Εθνικού Πάρκου υγροτόπων Κοτυχίου – Στροφυλιάς. Η πρόσβαση εκεί είναι περιορισμένη καθώς οδηγεί εκεί μόνο ένας δύσβατος χωμάτινος δρόμος πάνω στα Μαύρα βουνά από τον κοντινό οικισμό Ακρωτήριο Αράξου (πρώην Παραλίμνη) και το παρακείμενο Ναυτικό Οχυρό Αράξου. Από τον οικισμό απέχει περίπου 3,5 χλμ. ενώ από την Πάτρα περίπου 44 χλμ. Πρόκειται για τη βορειότερη δημόσια προσβάσιμη παραλία της βορειοδυτικής Πελοποννήσου.

Πολύ κοντά στο Γιανισκάρι βρίσκεται η πολύ μικρή αμμουδερή παραλία «Μικρό Γιανισκάρι» η οποία είναι προσβάσιμη μόνο δια θαλάσσης. Η εκτενής αμμουδερή παραλία της Καλόγριας στο προστατευόμενο οικοσύστημα της Στροφυλιάς βρίσκεται νοτιότερα. Η παραλία βρίσκεται ανάμεσα σε δύο πλαγιές στα Μαύρα βουνά οι οποίες καλύπτονται από πουρνάρια και θάμνους. Η βλάστηση της περιοχής καταστράφηκε σε μεγάλο βαθμό εξαιτίας των πυρκαγιών τα έτη 2011, 2012, 2014 και 2017.  

Το ειδυλλιακό τοπίο και το φυσικό κάλος της περιοχής καθιστούν την παραλία δημοφιλή πόλο έλξης. Δεν προβλέπεται ωστόσο βαριά τουριστική της εκμετάλλευση, διότι βρίσκεται εντός της προστατευόμενης περιοχής του Εθνικού Πάρκου υγροτόπων Κοτυχίου – Στροφυλιάς, παρά μόνο ήπιες δράσεις. Στην παραλία φιλοξενείται την θερινή περίοδο μικρή καντίνα με λίγες ξαπλώστρες. Η παραλία παρέχει άπλετη θέα προς την Κεφαλονιά αλλά και στο νησί της Οξυάς στις εκβολές του Αχελώου. 

Η ευρύτερη περιοχή αποτελεί ενδιαίτημα του τσακαλιού (Canis aureus - moreoticus). 

## Παραπομπές


## Εξωτερικοί σύνδεσμοι
* Γιαννισκάρι: Η παραλία που έκανε το ...μειονέκτημά της βασικό πλεονέκτημα!. *thebest.gr*. 01/09/2019. Ανακτήθηκε: 3/4/2021.

Κατηγορία:Παραλίες της Αχαΐας
Κατηγορία:Δήμος Δυτικής Αχαΐας
Κατηγορία:Δήμος Λαρισσού
Κατηγορία:Εθνικό Πάρκο υγροτόπων Κοτυχίου Στροφυλιάς
Θεόφιλος Β΄ Αλεξανδρείας

Ο **Θεόφιλος** ήταν Έλληνας Ορθόδοξος Πατριάρχης της Αλεξάνδρειας μεταξύ 1010 και 1020, κατά τη δίωξη των Χριστιανών υπό τον Φατιμίδη χαλίφη αλ-Χακίμ.

Διαδέχθηκε το 1010 τον Αρσένιο Αλεξανδρείας. Έπειτα από 10 έτη πατριαρχείας, τον Θεόφιλο Β΄ διαδέχθηκε το 1020 ο Γεώργιος Β΄ Αλεξανδρείας.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Ατμοηλεκτρικός Σταθμός Άγιος Δημήτριος

Ο **Ατμοηλεκτρικός Σταθμός (ΑΗΣ) Άγιος Δημήτριος** παράγει ηλεκτρική ισχύ και βρίσκεται κοντά στο χωριό του Αγίου Δημητρίου περίπου 18 χλμ. βορειοανατολικά της Κοζάνης στη δυτική Μακεδονία στη βόρεια Ελλάδα.

Ο σταθμός παραγωγής ισχύος είναι ο ισχυρότερος στην Ελλάδα και αποτελείται από πέντε Μονάδες με εγκατεστημένη ηλεκτρική ισχύ συνολικά 1595 MW, τα οποία τέθηκαν σε λειτουργία τα έτη 1984-1997:

## Τηλεθέρμανση Κοζάνης

### Ιστορικό
Κοντά σε εργοστάσια παραγωγής ηλεκτρικής ισχύος, όπως αυτό του ατμοηλεκτρικού σταθμού (ΑΗΣ) Αγίου Δημητρίου, συνήθως επιλέγεται για τη θέρμανση των κατοίκων της περιοχής το σύστημα της τηλεθέρμανσης.
Το σύστημα της τηλεθέρμανσης λειτουργεί στην πόλη της Κοζάνης από το 1993. Το μήκος του δικτύου πλησιάζει τα 500 χλμ. και συνδέει περίπου 5.500 κτίρια στην πόλη της Κοζάνης και της Ν. Χαραυγής. 
Πρόκειται για τη θέρμανση ζεστού νερού από τον ατμό του εργοστασίου, το οποίο μέσω αγωγών μεταφέρεται στα κτίρια της πόλης.
Το δίκτυο τροφοδοτείται και λειτουργεί με θερμική ισχύ που παίρνει από τρεις (3) Μονάδες του Α.Η.Σ. Αγ. Δημητρίου της Δ.Ε.Η., την 3η, την 4η και την 5η.  
Από την έναρξη της λειτουργίας του συστήματος, σύμφωνα με τον αρμόδιο φορέα διαχείρισης της τηλεθέρμανσης, τη Δημόσια Επιχείρηση Ύδρευσης-Αποχέτευσης Κοζάνης, καταργήθηκαν πάνω από 5.000 καπνοδόχοι, μειώθηκαν οι εκπομπές διοξειδίου του άνθρακα, μειώθηκε η κατανάλωση πετρελαίου θέρμανσης και τα νοικοκυριά εξοικονόμησαν σημαντικά οφέλη από τη συμβολαιοποιημένη τιμή της τηλεθέρμανσης, η οποία είναι 25% μικρότερη από την τιμή του πετρελαίου.

### Μέλλον
Οι υποχρεώσεις της Ελλάδας για άμεση απολιγνιτοποίηση, προκειμένου να εναρμονιστεί με τις πολιτικές της ΕΕ και να μειώσει την εκπομπή ρύπων, θα οδηγήσουν σύντομα στην απόσυρση των ρυπογόνων λιγνιτικών μονάδων. Αυτό θα επηρεάσει άμεσα τα συστήματα τηλεθέρμανσης και προκειμένου να διατηρηθεί η τηλεθέρμανση στις περιοχές όπου ήδη λειτουργεί, υπάρχει η ανάγκη αξιοποίησης εναλλακτικών πηγών ενέργειας, όπως πχ. η βιομάζα ή το φυσικό αέριο.

## Δείτε επίσης

* Ενέργεια στην Ελλάδα

## Πηγές

* ΔΕΥΑΚ Κοζάνης, Τηλεθέρμανση, https://www.deyakozanis.gr/tilethermansi/ Ανακτήθηκε 8.5.2022.
* Energypress, https://energypress.gr/news/pagonei-i-kozani-aimorragei-i-deyak-sto-foyl-oi-levites-petrelaioy, Ανακτήθηκε 8.5.2022.
* Energypress, https://energypress.gr/news/kalesma-toy-seeen-gia-kinitopoiisi-stin-pyli-toy-ais-agioy-dimitrioy-tin-triti-12-oyte-mera, Ανακτήθηκε 8.5.2022.
* Υπουργείο Περιβάλλοντος και Ενέργειας, Περιεκτική Αξιολόγηση του Δυναμικού Αποδοτικής Θέρμανσης και Ψύξης, Αρ. 219/821/4.3.2022 ΥΑ ΥΠΕΝ(ΑΔΑ:669Ε4653Π8-ΓΣΝ). https://diavgeia.gov.gr/doc/669%CE%954653%CE%A08-%CE%93%CE%A3%CE%9D?inline=true, Ανακτήθηκε 8.5.2022.

Κατηγορία:Ενέργεια στην Ελλάδα
Μπόνι Φραντσέσκα Ράιτ

Η **Μπόνι Φραντσέσκα Ράιτ** (αγγλικά: *Bonnie Francesca Wright*, γεννήθηκε στις 17 Φεβρουαρίου 1991) είναι Αγγλίδα ηθοποιός, σκηνοθέτης και ακτιβίστρια. Είναι πιο γνωστή για το ρόλο της ως Τζίνι Γουέσλι στη σειρά ταινιών Χάρι Πότερ.

Γεννημένη στο Λονδίνο, η Ράιτ έκανε το επαγγελματικό της ντεμπούτο στην ταινία Ο Χάρι Πότερ και η Φιλοσοφική Λίθος (2001), απεικονίζοντας τον ρόλο για δέκα χρόνια μέχρι την τελική ταινία, Ο Χάρι Πότερ και οι Κλήροι του Θανάτου - Μέρος 2 (2011). Μετά τη σειρά, η Ράιτ εμφανίστηκε σε μια σειρά από ανεξάρτητες ταινίες, συμπεριλαμβανομένων των Before I Sleep, (2013) The Sea (2013) και After the Dark (2014). οι ταινίες έλαβαν μικτές κριτικές. Έκανε το σκηνικό ντεμπούτο της ως πρωταγωνιστής στο The Moment of Truth του Πίτερ Ουστίνοφ στο Southwark Playhouse την ίδια χρονιά, για την οποία έλαβε επαίνους.

Η Ράιτ αποφοίτησε από το Πανεπιστήμιο Τεχνών του Λονδίνου το 2012 με πτυχίο στη σκηνοθεσία. Στη συνέχεια ίδρυσε τη δική της εταιρεία παραγωγής, BonBonLumiere και άρχισε να παράγει ταινίες μικρού μήκους. Το πρώτο σκηνοθετικό της έργο ήταν το δράμα Separate We Come, Separate We Go (2012), με πρωταγωνιστή τον Ντέιβιντ Θιούλις, το οποίο κυκλοφόρησε στο Φεστιβάλ των Καννών για κριτική αναγνώριση. Σκηνοθέτησε το Know Thyself (2016), με πρωταγωνιστές τους Christian Coulson και Sextant (2016), και οι δύο χαρακτήρισαν το τοπίο και το συναίσθημα ως θέματα. Η σειρά τριών μερών της Ράιτ, Phone Calls, έκανε πρεμιέρα στο Tribeca Film Festival το 2017. Η Ράιτ κυκλοφόρησε τους Medusa's Ankles (2018) με πρωταγωνιστές την Kerry Fox και τον Τζέισον Άιζακς, με βάσει το The Matisse Stories της Α.Σ. Μπάιατ. Έχει επίσης σκηνοθετήσει μουσικά βίντεο για τους καλλιτέχνες Sophie Lowe, Pete Yorn και Σκάρλετ Τζοχάνσον.

Η Ράιτ έχει αποκτήσει αναγνώριση για τον περιβαλλοντικό της ακτιβισμό, είναι πρεσβευτής φιλανθρωπικών οργανώσεων Greenpeace και Lumos.
Ζει από το 2022 στο Σαν Ντιεγκο με τον γιο και τον άντρα της. Έχει επίσης δύο σκύλους και τέσσερεις γάτες. Αγαπάει την φωτογραφία ενώ είναι περιβαλλοντική ακτιβίστρια . Επίσης δεν τρώει κρέας λόγω της αγάπης της για τα ζώα. Έχει επίσης εκδώσει και ένα βιβλίο που λέγετε go gently που βοηθάει στην ευαισθητοποίηση του αναγνώστη προς το περιβάλλον. 

## Παραπομπές


## Εξωτερικοί σύνδεσμοι
* 

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί φωνής
Κατηγορία:Άγγλοι σκηνοθέτες κινηματογράφου
Κατηγορία:Άγγλοι ακτιβιστές
Κατηγορία:Άγγλοι περιβαλλοντολόγοι
Κατηγορία:Βρετανοί μοντέλα
Βουλευτικές εκλογές στο Πράσινο Ακρωτήριο (2021)

Στις 18 Απριλίου διεξήχθησαν **βουλευτικές εκλογές στο [[Πράσινο Ακρωτήριο]]**, για να εκλεγούν τα 72 μέλη της Εθνοσυνέλευσης. Οι βουλευτικές εκλογές διεξάγονται 6 μήνες πριν την προεδρική εκλογή, η οποία έχει προγραμματιστεί για τον Οκτώβριο. 

## Ιστορικό
Η απερχόμενη Εθνοσυνέλευση, η 9η, διαλύθηκε στις 26 Μαρτίου 2021. Σε αυτές τις εκλογές θα εφαρμοστεί για πρώτη φορά ο Νομος για την Ισότητα των Φύλων που ψηφίστηκε το 2019, σύμφωνα με τον οποίον το 40% των υποψηφίων πρέπει να είναι γυναίκες.

## Εκλογικό σύστημα
Τα 72 μέλη της Εθνοσυνέλευσης εκλέγονται με δημοκρατικές, άμεσες εκλογές, με εκλογικό σύστημα αναλογικής εκπροσώπησης από 16 πολυεδρικές εκλογικές περιφέρειες. Κάθε εκλογική περιφέρεια έχει 2 ως 15 έδρες, ανάλογα με τον πληθυσμό της. Οι εκλογείς ψηφίζουν από κλειστές λίστες κομμάτων, δηλαδή επιλέγουν κόμμα και όχι μεμονωμένο υποψήφιο του κόμματος. Η κατανομή των εδρών γίνεται με μέθοδο Ντ'Οντ. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες του Πράσινου Ακρωτηρίου ηλικίας άνω των 18 ετών, υπό την προϋπόθεση να μην έχουν αποστερηθεί το δικαίωμα λόγω δικαστικής απόφασης ή ιατρικής διάγνωσης.
μικρογραφία|400x400εσ|Τα ποσοστά ψήφων που έλαβαν τα κόμματα ανά περιφέρεια.

## Αποτελέσματα

μικρογραφία|250x250εσ|Τα ποσοστά ψήφων που έλαβαν τα κόμματα σε πίτες.

## Παραπομπές


2021
Πρασινο
Άντα Φιγκιέρα-Σικόρσκα

Η **Άντα Φιγκιέρα-Σικόρσκα** (πολωνικά: *Ada Fighiera-Sikorska*), ή **Άντα Σικόρσκα** (*Ada Sikorska*), (26 Ιανουαρίου 1929 - 7 Αυγούστου 1996) ήταν Πολωνή Εσπεραντίστρια. Επιμελήθηκε την κορυφαία εφημερίδα στην γλώσσα Εσπεράντο για τριάντα χρόνια. Ήταν μέλος της Παγκόσμιας Ένωσης Δημοσιογράφων Εσπεράντο (ΠΕΔΕ), της Ένωσης Εσπεραντόφωνων Συγγραφέων (ΕΕΣ), της Λέσχης PEN Εσπεράντο και επίτιμο μέλου της Παγκόσμιας Ένωσης Εσπεράντο (ΠΕΕ).

## Βιογραφία
Η Φιγκιέρα-Σικόρσκα γεννήθηκε στο Σιέντλτσε το 1929, αλλά μεγάλωσε στη Βαρσοβία. Όταν ξεκίνησε ο Β΄ Παγκόσμιος Πόλεμος το 1939, αυτή και η οικογένειά της κατέφυγαν στο Λβιβ, όπου ο πατέρας της, ο στρατηγός Φραντσίσεκ Σικόρσκι οργάνωσε την άμυνα της πόλης. Μετά την ήττα, η οικογένειά της στάλθηκε στη Σιβηρία. Ο πατέρας της κατέληξε στο ειδικό στρατόπεδο NKVD για τους Πολωνούς αιχμάλωτοι πολέμου στο Σταροσιλσκ και πυροβολήθηκε περίπου με 3.800 κρατούμενους την άνοιξη του 1940 στο Χάρκοβο ως μέρος του η σφαγή σχεδόν 22 χιλιάδων Πολωνών αξιωματικών και εφέδρων και αστυνομικών που ονομάστηκαν συλλογικά Σφαγή του Κάτιν.

Το 1941, η ΕΣΣΔ απελευθέρωσε δύο εκατομμύρια Πολωνούς πολίτες που κρατούνταν στη Σιβηρία. Το 1942, η Άντα, με τη μητέρα και την αδερφή της, κατάφερε να περάσει από τη Σαμαρκάνδη στην Τεχεράνη και μετά στο Ισφαχάν, όπου πήγε στο πολωνικό σχολείο. Μεταξύ 1945 και Ιανουαρίου 1948 έζησε με άλλους Πολωνούς πρόσφυγες στη Βηρυτό. Το 1948 πέρασε τις πανπολωνικές εξετάσεις στη Μεγάλη Βρετανία. Το Νοέμβριο επέστρεψε στην Πολωνία μετά από οκτώ χρόνια απουσίας.

Αποφοίτησε στις σλαβικές σπουδές, με ειδίκευση στη δημοσιογραφία, από το Πανεπιστήμιο της Βαρσοβίας, πριν ξεκινήσει την πρώτη της δουλειά σε εκδοτικό οίκο. Το 1956 συμμετείχε σε μαθήματα της γλώσσας Εσπεράντο στη Βαρσοβία, με επικεφαλής τον Γιούλιο Μπάγκι.

Το 1958, πριν από το ιωβηλαίο Παγκόσμιο Συνέδριο Εσπεράντο στη Βαρσοβία, έγινε αντιπρόεδρος της Εταιρείας Εσπεράντο της Βαρσοβίας και μέλος του εκδοτικού γραφείου του κρατικού ραδιοφώνου της Πολωνίας. Στη συνέχεια συνάντησε τον μελλοντικό σύζυγό της, ο οποίος ήταν μέλος της Μόνιμης Επιτροπής του Κογκρέσου (Konstancja Kongres Kongato), που προετοιμάζει το συνέδριο. Το 1960, παντρεύτηκε τον Τζιάν Κάρλο Φίγκιερ στις Βρυξέλλες. Ένα χρόνο αργότερα συνεργάστηκε μαζί του για να οργανώσει το Παγκόσμιο Συνέδριο Εσπεράντο στο Χάρογκεϊτ της Αγγλίας.

Το 1962, η Φιγκιέρα-Σικόρσκα ανέλαβε το εσπεράντο περιοδικό «Heroldo de Esperanto», στο οποίο ήταν εκδότρια για 36 χρόνια, μέχρι το θάνατό της. Το περιοδικό εκδόθηκε για δεκαεπτά χρόνια στις Βρυξέλλες, στη συνέχεια για εννέα χρόνια στη Μαδρίτη και τέλος, από το 1988, στο Τορίνο. Συμμετείχε σε διεθνή, εθνικά και περιφερειακά συνέδρια και συναντήσεις της εσπεράντο ως καθηγήτρια και λέκτορας.

Η Φιγκιέρα-Σικόρσκα πέθανε σε ηλικία 67 ετών στο Τορίνο από μια ανίατη ασθένεια της σπονδυλικής στήλης και του ήπατος. Κατόπιν αιτήσεώς της, το σώμα της αποτεφρώθηκε. Οι στάχτες της έχουν αποθηκευτεί στο κολουμβάριο του κύριου νεκροταφείου του Τορίνο.

## Παραπομπές


Κατηγορία:Πολωνοί Εσπεραντιστές
Κατηγορία:Πολωνές συγγραφείς
Κατηγορία:Πρόσφυγες του Β΄ Παγκοσμίου Πολέμου
Κατηγορία:Απόφοιτοι του Πανεπιστημίου της Βαρσοβίας
Μαρίνα Ντι Γκουάρντο

Η **Μαρίνα Ντι Γκουάρντο** (ιταλικά: *Marina Di Guardo*), γεννημένη στις 29 Οκτωβρίου 1961 στη Νοβάρα της Ιταλίας, είναι Ιταλίδα συγγραφέας.

## Βιογραφία
Η Μαρίνα Ντι Γκουάρντο γεννήθηκε στις 29 Οκτωβρίου 1961 στη Νοβάρα, ενώ η οικογένειά της είναι σικελικής καταγωγής. Εργάστηκε ως υποδιευθύντρια του *[[showroom]]* της Blumarine, προτού, στη συνέχεια, ασχοληθεί με την συγγραφή. Είναι μητέρα της Κιάρα Φερράνι.

Πραγματοποίησε τα ξεκινήματά της στην συγγραφή έργων μυθοπλασίας το 2012 μέσω του μυθιστορήματος *L'inganno della seduzione*, το οποίο και εκδόθηκε από τον εκδοτικό οίκο Nulla Die. Το 2014, εξέδωσε το *Non mi spezzi le ali*, πάντοτε μέσω του ίδιου εκδοτικού οίκου. Το 2015, εξέδωσε στο πλαίσιο της ψηφιακής σειράς ZoomFiltri του εκδοτικού οίκου Φελτρινέλλι, υπό την επιμέλεια του Σέρτζο Αλτιέρι, το *Bambole gemelle*. Με την ευκαιρία της συμπλήρωσης πέντε ετών από το ξεκίνημα της σειράς ZoomFiltri, η ίδια επελέγη για την συγγραφή βιβλίου το οποίο και θα αποτελούσε ανθολόγιο δεκαπέντε κειμένων προερχόμενων από τους κορυφαίους συγγραφείς της συγκεκριμένης σειράς. Το 2016, εξέδωσε το ηλεκτρονικό βιβλίο *Frozen bodies* μέσω του εκδοτικού οίκου Delos Books.

Το 2017, μετακόμισε στον εκδοτικό οίκο Mondadori, όπου και εξέδωσε το μυθιστόρημα *Com'è giusto che sia*. Το συγκεκριμένο βιβλίο οδήγησε στην αναγνωρισιμότητά της σε ολόκληρη την Ιταλία, ενώ ο κριτικός λογοτεχνίας Τζαν Πάολο Σερίνο την χαρακτήρισε ως «αποκάλυψη της χρονιάς».

Στις 15 Ιανουαρίου 2019, μέσω του εκδοτικού οίκου Mondadori εξέδωσε το θρίλερ *La memoria dei corpi*, για το οποίο και πωλήθηκαν, στη συνέχεια, δικαιώματα μετατροπής του σε ταινία, ενώ η μετάφρασή του σε αριθμό ξένων γλωσσών αποτέλεσε αντικείμενο διαπραγμάτευσης. Με σημείο εκκίνησης το 2019, παράλληλα, διατελεί χρονικογράφος για την τηλεοπτική επιθεώρηση *Mattino Cinque* στο Canale 5.
Το *Ημημη των σωμάτων* δημοσιεύθηκε τον Αύγουστο του 2020 από τον Εκδοτικό Οργανισμό Λιβάνη.

Στις 24 Νοεμβρίου 2020, εξέδωσε το μαύρο μυθιστόρημα *Nella buona e nella cattiva sorte* μέσω του εκδοτικού οίκου Mondadori.

## Εργογραφία
### Μυθιστορήματα

*  
*  
*  
*  
*  
*  
*  
*  
*  

#### Μεταφράσεις στα Ελληνικά
*  

## Δείτε επίσης
* Κιάρα Φερράνι

## Παραπομπές


Κατηγορία:Ιταλοί μυθιστοριογράφοι
Προεδρικές εκλογές της Δημοκρατίας του Κονγκό 2021

Στις 21 Μαρτίου 2021 διεξήχθησαν **προεδρικές εκλογές στη Δημοκρατία του Κονγκό**. 

Ο Πρόεδρος Ντενί Σασού Νγκουέσσο, ο οποίος έχει κυβερνήσει τη χώρα για 36 χρόνια, επανεξελέγη για άλλη μία πενταετή θητεία συγκεντρώνοντας το 88,57% των ψήφων. Ο άλλος σημαντικός υποψήφιος, ο Γκι Μπρι Παρφέ Κολελάς, ο φιλελεύθερος αρχηγός της Ένωσης Ανθρωπιστών Δημοκρατών – Γιούκι, έχασε τη ζωή του από κορονοϊό την ημέρα των εκλογών.

## Ιστορικό
Ο 77χρονος Ντενί Σασού Νγκουέσσο έχει κυβερνήσει τη χώρα για 36 χρόνια και είναι ένας από τους μακροβιότερους Προέδρους παγκοσμίως. Ο πρώην αλεξιπτωτιστής Νγκουέσσο εξελέγη Πρόεδρος για πρώτη φορά το 1979 και παρέμεινε στην εξουσία για τρεις συνεχόμενες θητείες. Έχασε στις πρώτες πολυκομματικές προεδρικές εκλογές της Δημοκρατίας του Κονγκό το 1992, και επανήλθε στην εξουσία το 1997, μετά τον εμφύλιο πόλεμο. Το 2015 εισήχθη μία τροποποίηση στο Σύνταγμα της Δημοκρατίας του Κονγκό, με την οποία παρατάθηκε η προεδρική θητεία και επιτράπηκε στον Νγκουέσσο να συμμετάσχει στις προεδρικές εκλογές του 2016 παρόλο που είχε ξεπεράσει το ανώτατο όριο των 70 ετών και είχε διατελέσει πάνω από τρεις θητείες. 

## Υποψήφιοι

* '''Ντενί Σασού Νγκουέσσο''': ο απερχόμενος Πρόεδρος διεκδίκησε την επανεκλογή του. 
* **Γι Μπρις Παρφέ Κολελάς**: ο 61χρονος και φιλελεύθερος αρχηγός της Ένωσης Ανθρωπιστών Δημοκρατών – Γιούκι, ο οποίος ήρθε δεύτερος στις προεδρικές εκλογές του 2016 (με το 15,04% των ψήφων).
***Ματίας Τζον**: ο 74χρονος είναι πρόεδρος της Πατριωτικής Ένωσης για την Εθνική Ανανέωση.
***Κινγκνούμπι κία Μούνγκου Τζόσεφ**: ο 68χρονος είναι πρόεδρος του κόμματος Αλυσίδα.
***Ντέιβ Άφρεμ Μαφούλα**: ο 39χρονος εκπροσωπεί το κόμμα Κυριαρχιστές.
***Άλμπερτ Ονλαγκέ**: ο 67χρονος είναι ευαγγελικός πάστορας και πρώην αξιωματούχος του Κονγκολέζικου στρατού.
***Νγκαγκία Ενγκάμπε Ανγκίος**: Εκπροσωπεί το Κόμμα Δημοκρατικής Δράσης. Αυτή ειναι η τρίτη φορά που συμμετέχει σε προεδρική εκλογή, αφού ήταν υποψήφιος στις εκλογές του 2016 και του 2009.

## Διεξαγωγή
Παρά την οικονομική κρίση στη Δημοκρατία του Κονγκό το αποτέλεσμα ήταν σίγουρο, και αναμενόταν ότι θα επανεκλεγεί ο Νγκουέσσο. Τα κόμματα της αντιπολίτευσης μποϊκόταραν την εκλογή. Επίσης, την ημέρα των εκλογών έγινε διακοπή στο ίντερνετ που διήρκεσε τρεις ημέρες. 

Την Παρασκευή πριν την ημέρα των εκλογών, ο Κολελάς δεν κατάφερε να ολοκληρώσει την προεδρική εκστρατεία του επειδή αισθάνθηκε άρρωστος και φοβήθηκε ότι έπαθε ελονοσία. Το Σάββατο ο Κολελάς νοσηλευόταν στο νοσοκομείο και την Κυριακή, την ημέρα των εκλογών, είχε διαγνωστεί με κορονοϊό και επέβαινε σε αεροπλάνο που θα τον πήγαινε στο Παρίσι για θεραπεία. Δυστυχώς, πέθανε κατά τη διάρκεια της πτήσης.

## Αποτελέσματα

## Παραπομπές

  
Κατηγορία:Εκλογές στη Δημοκρατία του Κονγκό
Κονγκό Δ
Αγκνες Οστολικάν

Η **Αγκνες Οστολικάν** (γεννημένη στις 3 Νοεμβρίου 1974, στο Csenger της Ουγγαρίας) είναι Ουγγαρέζα πολιτικός και Ρομά ακτιβίστρια, η οποία ήταν μέλος της Εθνικής Συνέλευσης της Ουγγαρίας μεταξύ 2010 και 2014. Είναι αποδέκτης του International Women of Courage Award του 2011 από το Υπουργείο Εξωτερικών των Ηνωμένων Πολιτειών.

## Ζωή
[δεξιά|μικρογραφία|250x250εσ| Η Αγκνες Οστολικάν (κάθεται στην πρώτη σειρά στο δεξί άκρο) φωτογραφίζεται στην τελετή του [Εθνική Οργάνωση για Γυναίκες Νικητές Βραβείων Θάρρας|Βραβείου Γυναίκες του Θάρρους του 2011, στις 8 Μαρτίου 2011. Πίσω σειρά, αριστερά προς τα δεξιά: Εύα Αμπού Χαλάβεχ της Ιορδανίας, Ρόζα Οτουνμπάγιεβα της Κιργιζίας, Μαρισέλα Μοράλες Ιμπάνιεζ του Μεξικό, Γκουλάμ Σούγκρα του Πακιστάν. Πρώτη σειρά κάθονται, από αριστερά προς τα δεξιά: Μαρία Μπασίρ του Αφγανιστάν, Ενριέτ Έκβε Εμπόνγκο του Καμερούν, Μισέλ Ομπάμα, Χίλαρι Κλίντον, Τζιανέι Γκόο της Κίνας]]
Η Οστολικάν αποφοίτησε από το Πανεπιστήμιο του Miskolc το 1998 με πτυχίο στην πολιτική επιστήμη. Στη συνέχεια εργάστηκε για το Ίδρυμα Σόρος και στη συνέχεια ήταν επικεφαλής του προγράμματος Δεκαετία για την Ένταξη των Ρομά στο Υπουργείο Κοινωνικών Υποθέσεων και Εργασίας για έξι χρόνια.

Εκλέχτηκε στο κοινοβούλιο το 2010 και ήταν μέλος της κοινοβουλευτικής ομάδας Lehet Más a Politika (LMP), ή κόμμα Politics Can Be Different. Στις 26 Νοεμβρίου 2012, διορίστηκε αναπληρώτρια αρχηγός της κοινοβουλευτικής ομάδας του LMP.

Η Οστολικάν είναι ακτιβίστρια για την παιδική εκπαίδευση των Ρομά, τα δικαιώματα των Ρομά και των μειονοτήτων και την κοινωνική ένταξη των Ρομά στην Ουγγαρία. Είναι ισχυρή υποστηρικτής της επαγγελματικής κατάρτισης που δίνει στους μαθητές εμπορεύσιμες δεξιότητες για την αγορά εργασίας. Εκτός από τα κοινοβουλευτικά καθήκοντά της, εργάζεται ως εθελοντική δασκάλα σε ένα κυρίως Ρομά επαγγελματικό σχολείο στη φτωχότερη όγδοη περιοχή της Βουδαπέστης.

## Παραπομπές


## Εξωτερικοί σύνδεσμοι
* Ιστοσελίδα Υπουργείου Εξωτερικών των ΗΠΑ

Κατηγορία:Ρομά
Κατηγορία:Σελίδες με μη επιθεωρημένες μεταφράσεις
Κατηγορία:Ούγγροι πολιτικοί
Γυναικείος κινηματογράφος

Ο όρος γυναικείος κινηματογράφος μπορεί να νοηματοδοτηθεί με (τουλάχιστον) δυο διαφορετικούς τρόπους.

* Αφενός αναφέρεται σε μια σειρά ταινιών που έγιναν κυρίως στις δεκαετίες του 1970 και του 1980 στην δυτική Γερμανία με σαφή φεμινιστικό χαρακτήρα και επικεντρώνεται στα προβλήματα και τις προοπτικές των γυναικών, που παίζουν και τον πρωταγωνιστικό ρόλο.
* Αφετέρου μπορεί να αναφέρεται σε ταινίες που έχουν σχεδιαστεί ειδικά για το στερεότυπο της γυναίκας-θεατή, στο οποίο και απευθύνονται και το οποίο και προωθούν. Ταινίες όπως το Pretty Woman, οι Ανθισμένες Μανόλιες ή το Dirty Dancing ανήκουν σε αυτό το είδος, το οποίο ονομάζεται υποτιμητικά "" στα Αγγλικά.

Κύριος εκπρόσωπος του όρου με την πρώτη έννοια είναι οι ταινίες της σκηνοθέτιδας Μαργκαρέτε φον Τρότα, η οποία μεταξύ άλλων συνεργάστηκε στην ταινία *[[Η χαμένη τιμή της Καταρίνα Μπλουμ (ταινία)|Η χαμένη τιμή της Καταρίνα Μπλουμ]]*. Άλλες γνωστές σκηνοθέτιδες αυτής της κίνησης ήταν η Helma Sanders-Brahms, η Ula Stöckl και άλλες. Οι ταινίες αυτές προσπάθησαν να καταρρίψουν τη μέχρι εκείνη την εποχή στερεοτυπική παρουσίαση της γυναίκας στις ταινίες ως femme fatale ή σε παραδοσιακούς ρόλους όπως της μητέρας και να τονίσουν σε αντίθεση τις ικανότητες της γυναίκας για ανεξαρτησία και μη ετεροπροσδιοριζόμενη ταυτότητα. Συχνά ασχολήθηκαν με θέματα ειδικά για γυναίκες, όπως η ενδοοικογενειακή βία ή η άμβλωση, αλλά και πιο καθολικά θέματα όπως ο πόλεμος, η πολιτική ή η επαγγελματική ζωή από μια συγκεκριμένη γυναικεία προοπτική.

## Παραπομπές


Κατηγορία:Φεμινισμός
Κατηγορία:Κινηματογράφος
Φεμινιστική θεωρία

[μικρογραφία|Διαμαρτυρία γυναικών στην Ντάκα του Μπαγκλαντές, στις 8 Μαρτίου, [Παγκόσμια ημέρα της γυναίκας.  ]]
**Η φεμινιστική θεωρία** είναι η επέκταση του φεμινισμού σε θεωρητικό, λογοτεχνικό ή φιλοσοφικό λόγο. Στόχος του είναι να κατανοήσει τη φύση της ανισότητας των φύλων. Εξετάζει τους κοινωνικούς ρόλους, τις εμπειρίες, τα ενδιαφέροντα, τις δουλειές και τη φεμινιστική πολιτική των γυναικών και των ανδρών σε διάφορους τομείς, όπως η ανθρωπολογία και η κοινωνιολογία, η επικοινωνία, η θεωρία των μέσων μαζικής ενημέρωσης, η ψυχανάλυση, η οικολογία, η οικιακή οικονομία, η λογοτεχνία, η εκπαίδευση και η φιλοσοφία.

Η φεμινιστική θεωρία εστιάζει συχνά στην ανάλυση της ανισότητας των φύλων. Τα θέματα που διερευνώνται συχνά στη φεμινιστική θεωρία περιλαμβάνουν διακρίσεις, αντικειμενοποίηση (ειδικά σεξουαλική αντικειμενοποίηση), καταπίεση, πατριαρχία, στερεότυπα, ιστορία τέχνης και σύγχρονη τέχνη, και αισθητική.

## Παραπομπές


Κατηγορία:Κοινωνιολογικές θεωρίες
Κατηγορία:Φεμινιστική φιλοσοφία
Κατηγορία:Φεμινιστική θεωρία
Η Νύχτα με τις Μάσκες

Η παρούσα σελίδα, είναι σελίδα αποσαφήνισης για τη ταινία *Η Νύχτα με τις Μάσκες* και μπορεί να αναφέρεται στη:

*Η Νύχτα με τις Μάσκες (ταινία, 1978)
*Η Νύχτα με τις Μάσκες (ταινία, 2007)
*Η Νύχτα με τις Μάσκες (ταινία, 2018)
Ντέλια Γκριγκόρι

Η **Ντέλια Γκριγκόρι** (Romani:*Deliya Grigore*; γεννήθηκε στις 7 Φεβρουαρίου 1972 στο Galaţi) είναι Ρουμάνα Ρομά συγγραφέας, φιλόλογος, ακαδημαϊκός και ακτιβίστρια για τα δικαιώματα των Ρομά.

## Βιογραφία
Η Ντέλια Γκριγκόρι μεγάλωσε κάτω από το ρουμανικό κομμουνιστικό καθεστώς, όταν οι Ρομά δεν αναγνωρίζονταν ως εθνοτική ομάδα, αλλά ως ξένα στοιχεία που έπρεπε να αφομοιωθούν στη ρουμανική κοινωνία. Κατά τη διάρκεια αυτής της περιόδου, η οικογένειά της έκρυψε την πραγματική της ταυτότητα για να αποφύγει τις διακρίσεις. Μετά τη Ρουμανική Επανάσταση του 1989, μπορούσε να αποκτήσει ξανά την Ρομά εθνικότητά της και να μάθει ξανά τη γλώσσα. Το 1990, ολοκλήρωσε τις δευτεροβάθμιες σπουδές στο λύκειο Zoia Kosmodemianskaia στο Βουκουρέστι, ενώ το 1992 αποφοίτησε από το τμήμα Σανσκριτική γλώσσα και παλιός ινδικός πολιτισμός από το Πανεπιστήμιο του Βουκουρεστίου. Το 1995 απέκτησε πτυχίο στη ρουμανική και αγγλική φιλολογία από τη Σχολή Φιλολογίας στο Πανεπιστήμιο του Βουκουρεστίου. Από το 2000, η Ντέλια Γκριγκόρι δημοσίευσε μία σειρά από κείμενα σχετικά με τον πολιτισμό και τη γλώσσα των Ρομά.

Το 2002 απέκτησε διδακτορικό στην ανθρωπολογία του πολιτισμού των Ρομά με τη διδακτορική διατριβή *Οικογενειακά έθιμα του παραδοσιακού πολιτισμού της Ρρομάνης με νομαδικό μοτίβο ταυτότητας στη Νοτιοανατολική Ρουμανία.* Σήμερα διδάσκει στο Τμήμα Ξένων Γλωσσών και Λογοτεχνιών του Πανεπιστημίου του Βουκουρεστίου. Ασχολήθηκε επίσης με την υπεράσπιση των δικαιωμάτων των Ρομά ως πρόεδρος του Συλλόγου ȘATRA / ASTRA - "Amare Rromentza".

Τον Φεβρουάριο του 2002, η Ντέλια Γκριγκόρι ζήτησε από τις ρουμανικές κρατικές αρχές και την ηγεσία της Ορθόδοξης Εκκλησίας της Ρουμανίας να αναγνωρίσουν την ευθύνη τους για την επιβολή και τις συνέπειες των πέντε αιώνων της δουλείας των Ρομά στα ιστορικά ρουμανικά κράτη της Βλαχίας και της Μολδαβίας.

## Γραπτά

* *Siklioven i Rromani chib - Ghid de limbă și cultură rromani* "Learn Rromani language - Guidelines of Rromani Language and Culture" (2000, Aven Amentza, Bucharest)
* *Rromanipen-ul (rromani dharma) și mistica familiei* "Rromanipen (Rromani Dharma) and the Family Mystics" (2001, Salvați copiii, Bucharest)
* *Introducere în studiul culturii tradiționale rromani - Curs de antropologie rromani* "Introduction in the Study of Rromani Traditional Culture - Course of Rromani Anthropology" (2001, CREDIS, University of Bucharest)
* *Rromii: tipuri și arhetipuri identitare* "Rroma: Identity Types and Archetypes" a chapter in *Rromii și cultura populară română.* *Patrin thai iag* "Rroma and the Romanian Folk Culture. Leaf and fire" (2002, Aven Amentza, Bucharest), coordinator: Vasile Ionescu
* *Istoria și tradițiile minorității rromani* "History and Traditions of the Rromani Minority" (2005, Sigma, Bucharest), written together with Petre Petcuț and Mariana Sandu

## Δείτε επίσης

* Η μειονότητα των Ρομά στη Ρουμανία

## Βιβλιογραφικές αναφορές


## Εξωτερικοί σύνδεσμοι
* Βιογραφικό σημείωμα (έως περίπου το 2003)

Κατηγορία:Ρομά
Κατηγορία:Σελίδες με μη επιθεωρημένες μεταφράσεις
Ιστορία του φεμινισμού

Η **ιστορία του φεμινισμού** περιλαμβάνει τις αφηγήσεις ( χρονολογικές ή θεματικές) των κινήσεων και των ιδεολογιών που έχουν ως στόχο την ισότητα των δικαιωμάτων των γυναικών. Ενώ οι φεμινίστριες σε όλο τον κόσμο διέφεραν ως προς τις αιτίες, στόχους και προθέσεις ανάλογα με το χρόνο, τον πολιτισμό και τη χώρα, οι περισσότεροι δυτικοί φεμινιστές ιστορικοί ισχυρίζονται ότι πρέπει να ληφθούν υπόψη όλα τα κινήματα που εργάζονται για την απόκτηση δικαιωμάτων των γυναικών και όχι μόνο όσα αυτοκαθορίζονται ως φεμινιστικά. Μερικοί άλλοι ιστορικοί περιορίζουν τον όρο «φεμινιστικό» στο σύγχρονο φεμινιστικό κίνημα και τους απογόνους του και χρησιμοποιούν τον όρο « πρωτοφεμινισμός» για να περιγράψουν προηγούμενα κινήματα. 

Η σύγχρονη δυτική φεμινιστική ιστορία χωρίζεται συμβατικά σε τέσσερις χρονικές περιόδους, ή «κύματα», καθένα με ελαφρώς διαφορετικούς στόχους με βάση την προηγούμενη πρόοδο:

* Ο φεμινισμός του πρώτου κύματος του 19ου και των αρχών του 20ού αιώνα επικεντρώθηκε στην ανατροπή των νομικών ανισοτήτων, ιδίως στην διεκδίκηση της ψήφου των γυναικών.
* Ο φεμινισμός του δεύτερου κύματος (1960-1980) διευρύνει τη συζήτηση για να συμπεριλάβει τις πολιτιστικές ανισότητες, τους ρόλους των φύλων και τον ρόλο των γυναικών στην κοινωνία.
* Ο φεμινισμός του τρίτου κύματος (1990-2000s) ασχολείται για παράδειγμα με θέματα όπως η βία που σχετίζεται με το φύλο (π.χ. βιασμός, παρενόχληση, οικογενειακή βία), τα δικαιώματα αναπαραγωγής, θέματα σεξουαλικής απελευθέρωσης, δικαιώματα διαφυλετικών και η υποστήριξη μονογονεϊκών οικογενειών.
* Ο φεμινισμός του τέταρτου κύματος ασχολείται για παράδειγμα με την αλληλεπίδραση ρατσισμού και σεξισμού, την υπόρρητη διάκριση της γυναίκας, όπως στη γλώσσα, και την αντικειμενοποίησή της. Το τέταρτο κύμα είναι εν τω γίγνεσθαι. 

Παρόλο που ο όρος «κύμα» χρησιμοποιείται συνήθως για να περιγράψει την ιστορία του φεμινισμού, η ιδέα έχει επίσης επικριθεί από φεμινίστριες έξω από τον «αγγλοσαξονικό» χώρο επειδή αγνοεί και διαγράφει την ιστορία μεταξύ των «κυμάτων», επιλέγοντας να επικεντρωθεί αποκλειστικά σε μερικές διάσημες φιγούρες υπό την προοπτική λευκών αστών γυναικών, έχοντας χαρακτηριστεί για τον λόγο αυτό ρατσιστική και αποικιοκρατική.

## Παραπομπές


Κατηγορία:Δικαίωμα ψήφου γυναικών
Κατηγορία:Ιστορία των κοινωνικών κινημάτων
Φεμινισμος
Κατηγορία:Φεμινισμός
Γιάκομπ φαν ντερ Χάιντεν

Ο **Γιάκομπ φαν ντερ Χάιντεν** ((φλαμανδικά Jacob van der Heyden), Στρασβούργο, 1573 - Βρυξέλλες 1645) ήταν Φλαμανδός σχεδιαστής, χαράκτης, ζωγράφος και εκδότης. Ήταν κουνιάδος του χαράκτη Ίσαακ Μπρουνν (Isaac Brunn).

## Βιογραφία
Ο πατέρας του, Γιαν φαν ντερ Χάιντεν (Jan van der Heyden) μετακόμισε στο Στρασβούργο πριν από το 1590  και απέκτησε το δικαίωμα να ανήκει στην τοπική αστική τάξη το 1600  . Είναι μάλλον αυτός που εκπαίδευσε τον γιο του Γιάκομπ, ο οποίος δραστηριοποιήηθηκε στο Στρασβούργο και τη Φρανκφούρτη . Κατά το πρώτο τρίτο του 17ου αιώνα αιώνα,εξελίσσεται σε ταλαντούχο ζωγράφο πορτρέτων και πραγματοποιεί πολυάριθμες χαρακτικές παραστάσεις πολέμαρχων, μελετητών και προσωπικοτήτων από το Στρασβούργο, με τη μέθοδο της γραμμικής οξυγραφίας.

Πιστός στην αισθητική εκείνης της εποχής, συνέθεσε εικονογραφήσεις για το βιβλίο εμβλημάτων *Emblemata* χαραγμένες από τον Ματέους Μέριαν (Matthäus Merian) για το έργο του Γιάκομπ Μπρουκ (Jacob Bruck)  ή απεικονίσεις των τρεχόντων γεγονότων.

Το έργο του ως εκδότη του επέτρεψε να συνεργαστεί με τον Βάτσλαβ Χόλλαρ, του οποίου δημοσίευσε το 1629 τη διάσημη σειρά των *τεσσάρων εποχών του Στρασβούργου*.

Αρχείο:Wenzel Hollar, Printemps, 1629.jpg| Βάτσλαβ Χόλλαρ, *Οι τέσσερις εποχές*, Άνοιξη, χαρακτική, 1629
Αρχείο:Wenzel Hollar, Eté, 1629.jpg| Βάτσλαβ Χόλλαρ, *Οι τέσσερις εποχές*,, Καλοκαίρι, χαρακτική, 1629
Αρχείο:Wenzel Hollar, les Quatre saisons, l'Automne, eau-forte, vers 1630..jpg| Βάτσλαβ Χόλλαρ, *Οι τέσσερις εποχές*,, Φθινόπωρο, χαρακτική, 1629.
Αρχείο:Wenzel Hollar, Hiver,1629.jpg| Βάτσλαβ Χόλλαρ, *Οι τέσσερις εποχές*, Χειμώνας, χαρακτική, 1629


## Επιτεύγματα
Εξέδωσε, επίσης, πολλές σειρές, ειδικά αφιερωμένες στις *Πέντε αισθήσεις ή στις ηλικίες της ζωής.*

Αρχείο:Jacob van der Heyden, Les cinq sens, l'Odorat.jpg| Jacob van der Heyden, Οι πέντε αισθήσεις, η όσφρηση
Αρχείο:Heyden 10 ages.jpg| Jacob van der Heyden, Ηλικίες του βίου, 1616

Το 1618 παρήγαγε ένα σημαντικό έργο που απεικονίζει τη ζωή στο Στρασβούργο, το *Speculum Cornelianum*  .

## Παραπομπές


### Βιβλιογραφία
* (en) F. W. H. Hollstein, German Engravings, Etchings and Woodcuts ca 1400-1700, tome XIIIa
* François Lotz, Artistes peintres alsaciens décédés avant 1800, Kayserseberg, Printek, 1994, n°143 p.&nbsp;75-76
* François Joseph Fuchs, « Jacob van der Heyden », Nouveau dictionnaire de biographie alsacienne, vol. 16, n°1575

## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Θόδωρος Ζελιλίδης

Ο **Θόδωρος Ζελιλίδης** είναι Έλληνας πρώην ποδοσφαιριστής, ο οποίος ξεκίνησε επαγγελματικά το ποδόσφαιρο από τον Άρη το 1977 και έπαιξε στους "κίτρινους" για εννιά χρόνια. Μέχρι το 1989, αγωνίστηκε επίσης στον Ολυμπιακό, τον Λεβαδειακό και τον Ολυμπιακό Βόλου.

## Καριέρα
Ο Ζελιλίδης ξεκίνησε από τον Απόλλωνα Κάτω Σχολαρίου και το 1975 μεταπήδησε στις ακαδημίες του Άρη. Στα δεκαοκτώ του χρόνια, ο προπονητής Μίλοβαν Τσίριτς τον προώθησε στην πρώτη ομάδα του συλλόγου, για να παίξει σε τρεις αγώνες του πρωταθλήματος, πετυχαίνοντας ένα γκολ. Το 1978-79 έπαιξε σε δώδεκα αγώνες, σκοράροντας στη νίκη με 7-2 επί της Καστοριάς και σφραγίζοντας την τρίτη θέση για την ομάδα του.

Την επόμενη σεζόν, έπαιξε σε δύο ευρωπαϊκούς αγώνες, εναντίον της Περούτζια του Πάολο Ρόσι και της Σαιντ Ετιέν του Μισέλ Πλατινί. Έπαιξε σε δεκατρείς αγώνες πρωταθλήματος, σκοράροντας τέσσερις φορές, και συμμετείχε στον αγώνα μπαράζ εναντίον του Ολυμπιακού στον Βόλο, όπου οι "κίτρινοι" απώλεσαν την ευκαιρία να κατακτήσουν το πρωτάθλημα.

Το 1980-81 σταθεροποιήθηκε στην βασική ενδεκάδα του Άρη, παίζοντας στους δύο αγώνες εναντίον της Ίπσουιτς για το κύπελλο ΟΥΕΦΑ, ενώ έπαιξε σε 26 αγώνες και πέτυχε τέσσερα γκολ στο πρωτάθλημα. Από εκεί και έπειτα υπήρξε βασικό μέλος της επίθεσης του Άρη μέχρι το 1986, παίζοντας σε ακόμη τέσσερις ευρωπαϊκούς αγώνες την σεζόν 1981-82.

Το καλοκαίρι του 1986 μεταγράφηκε στον Ολυμπιακό, όπου παρέμεινε για ενάμισι χρόνο, κατακτώντας το πρωτάθλημα του 1986-87. Ακολούθησε μισή σεζόν στον Λεβαδειακό και ολοκλήρωσε την καριέρα του παίζοντας για τον Ολυμπιακό Βόλου, το 1989.

## Στατιστικά με τον Άρη



## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Λεβαδειακού
Κατηγορία:Επιθετικοί ποδοσφαιριστές